ТЕХНИЧЕСКО ЗАДАНИЕ
ЗА ИЗГОТВЯНЕ НА ТЕХНИЧЕСКИ  ПРОЕКТ ЗА
ПОВИШАВАНЕ НА ЕНЕРГИЙНАТА ЕФЕКТИВНОСТ И ИЗПОЛЗВАНЕ НА ВЪЗОБНОВЯЕМА ЕНЕРГИЯ В ОБЩИНСКИ И ДЪРЖАВНИ СГРАДИ И ЛОКАЛНИ ОТОПЛИТЕЛНИ СИСТЕМИ НА СЛЕДНИТЕ ОБЕКТИ: 
1. МБАЛ-АРДИНО, ГР. АРДИНО;

2. СОУ „ВАСИЛ ЛЕВСКИ”, ГР. АРДИНО;

3. ЦДГ „БРЕЗИЧКА”, ГР. АРДИНО

І. Предмет на настоящата поръчка е реконструкция на цялата ОВ инсталация, подмяна на старите щрангове от котелните помещения до радиаторите и подмяна на радиаторите с нови.
ІІ. Кратко описание на съществуващото положение.

1.МБАЛ-АРДИНО, ГР. АРДИНО се намира на ул. „София” в град Ардино, област Кърджали.
Тя се състои от една сграда, която е три надземни и един полуподземен етаж. Конструкцията е монолитна със стени от тухлена зидария и с топлоизолация от експандиран пенополистирол – EPS с дебелина 7 см. и коеф. на топл. 0.30 W/mK, захваната с дюбели и лепило за стената, стъклофибърна мрежа, шпакловка с термофлекс, фасаден грунд и силикатна мазилка върху пенополистирола. Покривът е скатен, неотопляемо подпокривно пространство, покрит с керемиди. Дограмата е подменена с AL и PVC. В едноетажна пристройка към сградата е обособено котелното помещение, в което са разположени два котела на чипс а в полуприземния етаж са разположени старите котли на течно гориво - нафта. В сградата има изградена вътрешна отоплителна инсталация на топлоподаване с топлоносител вода с принудителна циркулация. Електрическата инсталация е в добро състояние.

2.СОУ „ВАСИЛ ЛЕВСКИ”, ГР. АРДИНО се намира на ул. „Първи май” в  град Ардино, област Кърджали.

Тя се състои от една сграда, която е триетажна постройка с полуподземен етаж. Към училището има функциониращ физкултурен салон и сграда за извънкласни занимания. Конструкцията е монолитна със стени от тухлена зидария и с топлоизолация от експандиран пенополистирол – EPS с дебелина 7 см.. Покривът е скатен с неотопляемо подпокривно пространство, покрит с керемиди. Дограмата е подменена с AL и PVC. В сутерена на сградата е разположен котелът на течно гориво, а в помощна сграда към училището (бивше УПК)  са разположени два котела на чипс. В момента сградата на училището и физкултурния салон се отопляват от котлите на чипс. Електрическата инсталация е в добро състояние.

3.ЦДГ „БРЕЗИЧКА”, ГР. АРДИНО се намира на ул. „Здравец” в град Ардино, област Кърджали.

Тя се състои от една сграда, която е двуетажна постройка с полуподземен етаж. Конструкцията е монолитна със стени от тухлена зидария и с топлоизолация. Покривът е плосък с хидроизолационно покритие. Дограмата е подменена с AL и PVC. В сутерена на сградата е разположен котелът. Електрическата инсталация е в добро състояние.

ІІІ. В обхвата на  техническия проект да са разработят следните части:

· част «Архитектурно заснемане»

· част «О и В»

· част «ПБЗ»

· част «План за управление на отпадъците»

· част «Конструктивно становище»

· част «Пожарна безопасност»

· част «КС и КСС»

ІV. Изисквания към изпълнителя.

1. да предостави подробна технология за изпълнение на всички видове СМР, посочени в

заданието;

2. да изработи подробен линеен график за изпълнение на поръчката, включващ отделните

видове СМР и тяхното технологично време за извършване;

3. да изпълни възложените работи и да осигури необходимите специалисти ;
4. да изпълни точно и надлежно договорените работи при спазване на нормативните  изисквания. Привъзникнали грешки от страна на изпълнителя същия ще ги отстранява за своя сметка до задоволяване исканията на възложителя ;
5. да спазва договорените междинни и крайни срокове за изпълнение ;

6. да обезпечи всички застрахователни рискове;

7. да пази от повреждане съществуващата инфраструктура и сгради. В случай на нанесени щети и повреди, се съставя двустранно подписан с Възложителя констативен протокол за тях, като Изпълнителя се задължава да ги отстрани за своя сметка ;
8. да съдейства на Възложителя при организиране на съответните процедури за приемане

на отделни СМР или на обекта и неговото въвеждане в експлоатация ;
9. да съгласува с Възложителя (а при наличие на негови изрични инструкции -да спазва

същите) предварително всички влагани в строителството материали, елементи, изделия, конструкции и др. подобни ;
10. да се запознае на място с вида работа и изискването на възложителя за готов продукт ;
V. Общи условия.

1. Увеличение или намаление обема на договорената работа може да бъде извършено само с допълнително писмено споразумение между страните при съответно удължаване или намаляване на договорния срок, и при запазване на вече приетите единични цени ;
2. Цената се определя на база приложената количествена сметка и единични цени. Тя може да се промени при промяна на количествата на видовете работи вследствие постъпили изменения, която се доказва с двустранно подписан протокол за извършените работи и одобрена от Възложителя.

3. Обемът на извършената работа се установява посредством подписването на двустранен протокол.
Изготвил: ........................ 

